पाएं अपने शहर की ताज़ा ख़बरें और फ्री ई-पेपरडाउनलोड करें
वर्षों से नवनिर्मित अतिरिक्त प्राथमिक स्वास्थ्य केंद्र वासुकी को बंद रखकर निजी किराए के मकान में संचालित उपस्वस्थ्य केंद्र में पड़ी हजारों रुपए की विभिन्न तरह की जीवनरक्षक दवाएं मंगलवार को गांव से दक्षिण चौर में एक कल्वर्ट के नीचे फेंका पड़ी हुई मिली। सुबह वासुकी के किसानों व मजदूरों की नजरें जब इन दवाओं के ढ़ेर पर पड़ी तो सबके सब आक्रोशित हो उठे। गांव में एक एचएससी व एपीएचसी रहने के बावजूद भी ये कभी खुले नहीं। यहां पदस्थापित चिकित्सक और एनएमए कहां ड्यूटी बजाकर वेतन ले रहे हैं, इस बात से ग्रामीण अनभिज्ञ हैं। ग्रामीणों का कहना है कि यदि पदस्थापित कर्मी व चिकित्सक प्रतिदिन ससमय अस्पताल खोलकर आउट डोर संचालित करते तो दवा बचती ही नहीं कि फेंकनी पड़ती।
जरूरतमंद, लाचार औरबीमार लोगों को निःशुल्क दवा देने के लिए सरकार द्वारा आउट डोर में 131 तरह की जीवनरक्षक दवाएं आवंटित की जाती है। लेकिन, दरिंदों ने जरूरतमंदों को दवा देने की बजाय एक्सपायर कराकर जमीन पर फेंक दी। अस्पताल के इस कदम से ग्रामीण सहित पोषक क्षेत्र व इलाके के लोगों में काफी आक्रोश व्याप्त है। गौड़ीशंकर चौधरी, मिथिलेश चौधरी, भाजपा नेता राम नरेश चौधरी, अवधेश मिश्र, सचीन अग्रहरी, चंदन अग्रहरी, पूर्व मुखिया अब्दुल रब, राजकिशोर यादव, पूर्व सरपंच वीरेंद्र महतो, मनोज झा, पूर्व पैक्स अध्यक्ष मिथिलेश ठाकुर, सत्यनारायण झा, राकेश झा सहित दर्जनों ग्रामीणों ने प्रखंड प्रशासन से इस मामले की उच्च स्तरीय जांच कराने और दोषियों के खिलाफ कार्रवाई की मांग की है। ऐसा नहीं होने पर जनांदोलन करनेे की चेतावनी भी दी है।
मामले की जांच कराकर मांगा जाएगा स्पष्टीकरण
वहीं, फेंकी गई दवाओं में कई तरह के एंटीबायोटिक टेबलेट, सीरप, कफ सीरप, एल्वेंडजोल टेबलेट, फॉलिक एसिड की गोली, सुई, दर्द की गोली, ओआरएस घोल के पैकेट सहित कई प्रकार की दवाएं शामिल हंै। सीएचसी प्रभारी डॉ. कामेश्वर महतो ने बताया कि मेरे संज्ञान में ये बातें नहीं आई है। मामले की जांच कराकर प्रतिनियुक्त चिकित्सक डॉ. खलिउज्जमा व एएनएम रेणु कुमारी से स्पष्टीकरण पूछा जाएगा और दोषी के खिलाफ सख्त कार्रवाई की अनुशंसा की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn